Publication: Magyar Közlöny
Issue: MK-2000-119 (Year: 2000, Number: 119)
Era: 1990-2004
Section: a 36/1997. (XI. 26.) PM rendelethez]
Paragraph Index: 738

1. Szőlőbor zárjegy 1.1. A 0,375 liter vagy annál nagyobb kiszerelésű palackos szőlőbor zárjegye Leírása: A zárjegy fekvő téglalap alakú, színe szürkészöld összhatású, sárga és szürkészöld biztonsági (guilloche) nyomattal és mikroírással. Középen 10 mm szélességben kizárólag erre a célra gyártott, egyedi arculattal és védelmi elemekkel ellátott hologramcsík van elhelyezve. A zárjegy bal oldalán a „BORZÁRJEGY’ felirat sötétbarna színű, míg a sorszám és a térfogat jelölése fekete. Mérete: 110 × 18 mm Az űrtartalom jelzése: 0,375 liter 0,5 liter 0,7 liter 0,75 liter 1,0 liter 1,5 liter 2,0 liter űrtartalom megjelölése nélkül Technológia: Ofszetnyomtatás négy színnel, ebből egy szín láthatatlan, amely UV-sugárzásnál zöldesen fluoreszkál. Anyaga: Speciális, kizárólag erre a célra gyártott biztonsági papír, amely UV-sugárzásnál sárgán és kéken fluoreszkáló, valamint természetes fénynél vörös színű pelyhezőrostokat tartalmaz. Sorszám: Egyszer kétkarakteres és egyszer egykarakteres betűjelből, valamint nyolc számból álló sorszám. Kiszerelési egység: A méretre vágott zárjegyek 500-anként szalagozott kötege. Csomagolási egység: 15 000 darabonként dobozba rakva oly módon, hogy a zárjegyek a dobozt teljes terjedelmében kitöltsék. 1.2. A 0,375 liternél kisebb kiszerelésű palackos szőlőbor zárjegye Leírása: A zárjegy fekvő téglalap alakú, színe szürkészöld összhatású, sárga és szürkészöld biztonsági (guilloche) nyomattal és mikroírással. Bal oldalon a Merkúr embléma, jobb oldalon 10 mm szélességben kizárólag erre a célra gyártott, egyedi arculattal és védelmi elemekkel ellátott 2000/119. szám hologramcsík van elhelyezve. A zárjegyen a „BORZÁR- JEGY” felirat sötétbarna színű, a sorszám fekete. Mérete: 45 × 12 mm Az űrtartalom jelzése: űrtartalom megjelölése nélkül Technológia: Ofszetnyomtatás négy színnel, ebből egy szín láthatatlan, amely UV-sugárzásnál zöldesen fluoreszkál. Anyaga: Speciális, kizárólag erre a célra gyártott biztonsági papír, amely UV-sugárzásnál sárgán és kéken fluoreszkáló, valamint természetes fénynél vörös színű pelyhezőrostokat tartalmaz. Sorszám: Egyszer kétkarakteres és egyszer egykarakteres betűjelből, valamint nyolc számból álló sorszám. Kiszerelési egység: A méretre vágott zárjegyek 500-anként szalagozott kötege. Csomagolási egység: 25 000 darabonként dobozba rakva oly módon, hogy a zárjegyek a dobozt teljes terjedelmében kitöltsék. 1.3. Kannás és egyéb csomagolású borok zárjegye Leírása: A zárjegy a két szélén szélesebb, középen elkeskenyedő, legömbölyített sarkú, fekvő szalag alakú, kizárólag erre a célra gyártott, egyedi arculattal és védelmi elemekkel ellátott öntapadós hologramfólia. A zárjegyen a „BORZÁR- JEGY” felirat zöld színű, a sorszám és a térfogat jelölése fekete. A zárjegy felülete biztonsági bevágásokkal van ellátva. Mérete: A zárjegy teljes hossza 88 mm, ebből a kiszélesedő rész hossza 18 mm, két szélén a szélessége 18 mm, középen a szélessége 11 mm. Az űrtartalom jelzése: 1,0 liter 1,5 liter 2,0 liter 3,0 liter 5,0 liter 10,0 liter 20,0 liter 22,0 liter 25,0 liter űrtartalom megjelölése nélkül Anyaga: Speciális, csak erre a célra legyártott öntapadós hologramfólia. Sorszám: Egyszer kétkarakteres és egyszer egykarakteres betűjelből, valamint nyolc számból álló sorszám. Kiszerelési egység: 500 vagy 5000 db zárjegyet tartalmazó tekercs. Az ikerzárjegy esetében 2 × 250 db, páronként azonos sorszámú zárjegyet tartalmazó tekercs. Csomagolási egység: 5000 darabonként dobozba rakva.

Source: https://magyarkozlony.hu/hivatalos-lapok/69f56348dbe8824bfb0d7889ca252d3efe51d940/dokumentumok/b05c20a91a4304cd23522d5f3d53c0cff937fa4f/letoltes